Atti di Apòstoli

I Àtti di Apòstoli (Πράξεις τῶν Ἀποστόλων in grêgo, Práxeis tôn Apostólōn; Actūs Apostolōrum in latìn) o l'é 'n tèsto contegnûo into Nêuvo Testaménto, scrîto in léngoa grêga. 

A sò redaçión definitîva a l'é con tùtta probabilitæ di ànni fra l'80 e o 90 dòppo Crìsto. A tradiçión crestiànn-a a l'atriboìsce a-o Lùcco, stòrico, aotô do tèrso Evangêio e colaboratô do San Pòulo. E o Lùcco o-o dédica a quéllo Teòfilo a-o quæ l'é za destinòu o sò Evangêio.

O tèsto di Àtti o l'é conpòsto de 28 capìtoli e o conta a stöia da comunitæ crestiànn-a da l'Ascensción do Gexù (1,6-11) scìnn-a l'arîvo do Pòulo a Rómma (26, 16), e o crêuve 'n perìodo de ténpo ch'o va ciù ò mêno da l'ànno 30 a-o 63 d.C. Óltre che in San Pòulo, l'òpera a se sofèrma asæ spésso in sce l'òpera de l'apòstolo San Pêo ascì.

O lìbbro o descrîve o spedîo svilùppo, l'espansción e l'òrganizaçión da comunitæ crestiànn-a, dónde a testimoniànsa da vìtta do Gexù a vêgne trasmìssa prìmma fra i Ebrêi e dòppo a-i òmmi d'ògni naçión.

A tradiçión da Gêxa antîga a l'é concòrde inte l'atriboî a-o Lùcco ségge l'Evangêio segóndo o Lùcco che I Àtti.

O Lùcco o saiéiva alôa da inténdise cómme o mêgo çitòu ciù vòtte inte létere do Pòulo.Létera a-i Coloséixi, 4,4; Létera a-o Filemón, 24,2; Segónda létera a-o Timòteo, 4,11.

L'atribuçión di Àtti a-o Lùcco a trêuva riscóntro ascì inti indìççi contegnûi inte l'òpera: són scignificatîvi, in particolâ, dötréi pasàggi scrîti inta prìmma persónn-a plurâle, che són probabilménte apónti pigiæ da l'aotô intànto ch'o l'aconpagnâva o Pòulo.

 Nòtte 

 Âtri progètti 

Categorîa:teologia
Categorîa:Crestianeximo